  Майя Бывальцева Удмуртиын пуэдлы пумит планъя вакцинациез йылпумъязы. Со сярысь Роспотребнадзорлэн элькунъя управлениезлэн пресс-службаез ивортӥз. 2020-2021 эпидемиологи вакыт кутскон азьын Удмуртиын 825 сюрс 723 адями вакцинациез ортчиз (со пӧлысь 778 сюрс 978 адями - федерал коньдэт чотын, 19 сюрс 830 адями – элькун коньдэт чотын, 26 сюрс 915 адями мукет источникъёс чотын), со элькунын улӥсьёслэн 55 процентэз. Прививка пуктӥзы 219 сюрс 829 нылпиослы (чакламлэсь 100 процентэз) но 2 сюрс 100 секытэн кышномуртъёс (чакламлэсь 100 процентэз). 7-13 толсуре Удмуртиын паласькись лек вирус инфекциосын (ОРВИ) 11 сюрс 967 адями черлаз, со пӧлын 17 аресозь 7 сюрс 803 пиналъёс. Висисьёслэн лыдзы эпидеми гожез 12,5 процентлы ортчиз Кылем арняе кынмон висёнъёс сэрен куинь школаосты (кыкез Юкаменск ёросын но одӥгез Глаз ёросын) но кык нылпи садъёсты (Эгар но Красногорск ёросъёсын) быдэсак ворсазы. Туннэ нуналлы элькунын грипп вирус шараямтэ. Тодэ вайытом, кылем арняе Удмуртие коронавируслы пумит 500 доза вакцина вуиз.   Тегъёс: Тазалык Ижкар Роспотребнадзор Удмуртия пуэд прививка  